Vísindanefndir Alþjóðahvalveiðiráðsins ( IWC ) og Norður-Atlantshafssjávarspendýraráðsins ( NAMMCO ) hafa staðfest að stofnar hrefnu og langreyðar eru báðir stórir , eins og sjá má á vefsetrum beggja stofnana ( www.iwc.int og www.nammco.no ) . Einnig ber að hafa í huga að hvorugur þeirra hvalastofna sem Íslendingar nýta , er á válista Alþjóðlegu náttúruverndarsamtakanna ( IUCN ) flokkuð sem dýrategund sem ógn steðjar að ( þ.e. „ í bráðri útrýmingarhættu “ , „ í útrýmingarhættu “ eða „ viðkvæmar “ ) í nýjasta svæðisbundna matinu á hvalategundum í Norður-Atlantshafi . Ísland er öflugur málsvari alþjóðlegs samstarfs um að tryggja viðhald og sjálfbæra nýtingu á lifandi auðlindum í hafi og hvalir eru þar með taldir . Íslendingar hafa alltaf tekið þá afstöðu innan Alþjóðahvalveiðiráðsins á grundvelli Alþjóðasáttmálans um stjórnun hvalveiða . Hlutverk Alþjóðahvalveiðiráðsins er , eins og fram kemur í stofnsáttmála þess , að standa að viðeigandi vernd hvalastofna og þannig að gera það kleift að þróa hvalveiðiiðnaðinn skipulega .